Недеља
Недеља
Са тороња недељицу
Прво звоно кад означи,
Свака мајка своју децу
У свечано преоблачи.

Друго звоно кад зазвони,
Мајка с децом у храму је;
Побожно се моле они —
И Бог њине молбе чује.

Кад огласи недељицу
Звоно треће, старац стари
Слабу води он дечицу,
Којом туга господари.

Куда старац децу води?
Куда ли ће за њим, млади?
Иде ћерку да походи
са седморо унучади.

Гробљу иде, Бога моли
Са седморо сирочади:
Себи ћерку да измоли,
Њима мајку да поврати.

Ту се силна суза рони,
Где се мајка оплакује.
Побожно се моле они —
Ал' им молбе Бог не чује.

Извори 

Н